Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: XCIII. törvény, a 25/1996. (VIII. 28.) NM rendelet és a BM
Paragraph Index: 304

57. § (5) bek.] való jogot. Az elrendelt új eljárást kilenc hónap elteltével fejezte be érdemi határozattal. Mindezen idő alatt nem intézkedett az építkezés leállításáról, következésképpen a fennmaradási engedélyt megadták az elkészült, már át nem alakítható épületre. Ezen eljárásával megsértette a jogbiztonsághoz [Alk. 2. § (1) bek.] fűződő alkotmányos követelményt. A határozat ellen a panaszos nem terjesztett elő keresetet. Ezt követően az építtető használatbavételi engedélyt kapott. Az országgyűlési biztos általános helyettese felkérte a debreceni jegyzőt, hogy fokozottan gondoskodjon mind az eljárási, mind az anyagi jogszabályok megtartásáról, a szükséges intézkedések azonnali megtételéről, az építésügyi hatóság ellenőrzésének hatékonyabbá tételéről. 1999/18/II. szám Felkérte továbbá a közigazgatási hivatal vezetőjét, hogy gondoskodjon a hivatal új eljárás lefolytatását elrendelő határozatainak ellenőrzéséről. Mindkét szerv elfogadta az ajánlást. A debreceni jegyző intézkedési tervet készített az építésügyi hatóság komplex feladatainak végrehajtásával kapcsolatban. Az országgyűlési biztos általános helyettese a válaszokat elfogadta, az ajánlás elérte célját. OBH 5304/1997. A panaszos a társadalombiztosításról szóló 1975. évi II. tv.

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes